Σπάνια καταλαβαίνεις σε πραγματικό χρόνο
πόση τύχη έχεις που κάνεις κάτι.
Παρέμεινε πιστό σε ό,τι έλπιζα κι ονειρευόμουν να γίνει.
Πιο πολύ απ' ό,τι σε κάθε άλλη σειρά,
ήταν το πιο συνεργατικό περιβάλλον.
Είναι ομαδικό άθλημα.
Ήταν μια λαμπρή εμπειρία για όλους.
Μου άλλαξε τη ζωή,
σε επαγγελματικό και σε προσωπικό επίπεδο.
Γνώρισα τους καλύτερους φίλους μου, και ήταν φοβερή εμπειρία.
Ήταν ευνοϊκές οι συγκυρίες, κι είμαστε τυχεροί που καταφέραμε κάτι
τόσο επιτυχημένο και δημοφιλές.
Δεν εγκαταλείπω τίποτα, μέχρι να εξαντλήσω κάθε πιθανότητα.
Αν μ' αγαπούσες, θα έκανες το ίδιο.
Η ΓΕΝΕΣΗ ΤΟΥ ΟΖΑΡΚ
Ο Μπιλ Ντουμπιούκ έγραψε το πρώτο επεισόδιο.
Μικρός, πήγαινε στα Όζαρκ τα καλοκαίρια.
Γράφει ταινίες και ζει στο Σεντ Λούις, δεν είχε ξανακάνει τηλεόραση,
οπότε ήθελαν κάποιον να αναλάβει τα ηνία.
Κι έτσι βρήκαν εμένα.
Ο Κρις έπαιξε σημαντικό ρόλο.
Ήταν μια καλή ιστορία για μια οικογένεια με δυσκολίες,
υπό συνθήκες απελπισίας.
Και μου άρεσε η ιδέα της ταξικής πάλης,
με τους Μπερντ που έρχονταν από τα άνετα προάστια του Σικάγου,
και έμπλεκαν με τους Λάνγκμορ και τους Σνελ και άλλους
που ήταν πολύ πιο σοφοί και έξυπνοι σε κάποιες περιπτώσεις.
Θυμάμαι πολύ έντονα να καταλήγουμε σε αυτόν τον πλούσιο κόσμο,
κάτι που πάντα ψάχνεις
όταν φαντάζεσαι τον εαυτό σου να γράφει για σειρά μίας ώρας.
Ψάχνεις έναν κόσμο,
όπου θα προβάλλεις τους ζωντανούς χαρακτήρες σου.
Ο διάλογος ξεπηδούσε από τη σελίδα.
Ήταν συναρπαστικό, αλλά αποτελούσε μεγάλη πρόκληση.
Ως σεναριογράφος, σκέφτεσαι "Πώς θα συνεισφέρω
σε αυτόν τον πλούσιο κόσμο;"
Θέλουμε ο κόσμος να δει τον εαυτό του εκεί.
Απλώς οι περισσότεροι δεν κάνουν ξέπλυμα για καρτέλ ναρκωτικών.
Είμαι ευγνώμων που φτάσαμε στο τέλος,
στο τέλος που εμείς θέλαμε.
Που δεν έκοψαν τη σειρά προτού φτάσουμε σε ένα τέλος,
που ελπίζουμε να ικανοποιήσει το κοινό.
Προσέγγισαν τον Τζέισον ως ηθοποιό, κι εκείνος είπε
"Θα παίξω, αρκεί να σκηνοθετήσω κιόλας".
Ως πρώτες αναμνήσεις,
θυμάμαι να κάνω τα πρώτα βήματα.
Να πείθω τη Λόρα Λίνεϊ να παίξει,
να ζητώ από την MRC να σκηνοθετήσω την πρώτη σεζόν,
και τελικά να μην μπορώ να το κάνω μόνος λόγω χρόνου.
Τώρα πρέπει μόνο να ανοίξουμε ένα καζίνο.
Δεν ήθελα να κάνω σειρά.
Αλλά ήθελα να δω τι θα έκανε ο Τζέισον.
Μίλησα στον Κρις και μου είπε "Είναι φοβερός".
Μετά δέχτηκα εύκολα.
Θυμάμαι να λέω "Θα παίξει η Λόρα Λίνεϊ.
Δεν γίνεται να αποτύχουμε, αν είναι να παίξει στη σειρά μας".
Φυσικά.
Δεν είχαμε την παραμικρή ιδέα πού πήγαινε η σειρά,
πού μπορούσε να πάει, ούτε καν αν θα πήγαινε κάπου.
Δεν καταλαβαίνεις ακριβώς τι είναι αυτή η σειρά,
αλλά είναι το κάτι άλλο να βλέπεις πόσοι τη λατρεύουν,
πόσοι τη βάζουν στη ζωή τους
και πόσοι λατρεύουν τους χαρακτήρες.
Όλοι ξέραμε ότι τα σενάρια ήταν καταπληκτικά,
όπως και οι άνθρωποι που συμμετείχαν.
Είχαν μπει όλα σε μια σειρά, ήταν μαγική στιγμή.
Σωστά.
Αν ήταν εδώ ο μπαμπάς, θα σε κρέμαγε από τα αρχίδια σου.
Θέλεις να του πω ότι δεν με σέβεσαι;
Το φαντάστηκα.
ΔΗΜΙΟΥΡΓΩΝΤΑΣ ΠΟΛΥΔΙΑΣΤΑΤΟΥΣ ΧΑΡΑΚΤΗΡΕΣ
Το αν μια ιστορία είναι καλή φαίνεται κυρίως από τους χαρακτήρες.
Το θέμα είναι οι χαρακτήρες να είναι αυθεντικοί κι αληθινοί.
Καλημέρα.
Έχουμε κακομάθει,
αφού έχουμε τον Τζέισον και τη Λόρα.
Αν ο Τζέισον δεν ήταν τόσο συμπαθής,
μπορεί ο κόσμος να μην ασχολιόταν καν.
Ξεκινήσαμε με μεγάλο πλεονέκτημα, δηλαδή.
Ο Κρις έλεγε πάντα
ότι η σειρά έχει να κάνει με τους Μπερντ και τους Λάνγκμορ
κι ότι, προφανώς, η κινητήρια δύναμη
της σειράς είναι το ξέπλυμα,
αλλά ο παλμός της δεν βρίσκεται εκεί.
Είναι μια σειρά για δύο οικογένειες από διαφορετικά υπόβαθρα,
για την έχθρα τους και για την αλληλεπίδρασή τους.
Οι Λάνγκμορ είναι, ας πούμε,
η φτωχή εκδοχή των Μπερντ.
Κάνουν ό,τι μπορούν για να μείνουν ενωμένοι,
παρά τις δυσκολίες, τη βία και το έγκλημα στη ζωή τους.
Η πρώτη σεζόν ήταν πολύ δύσκολη για μένα,
επειδή δεν είμαι επιθετική.
Δεν έχω την αυτοπεποίθηση της Ρουθ.
-Διασκεδαστικό. -Βούλωσέ το, γαμώτο!
Δουλεύω με τον Μάρτιν, για να μάθω να ξεπλένω χρήμα για εμάς.
Δεν είμαι τόσο σκληρή εγώ.
Τι λες να σου σκάσω τα βυζιά και να βγάλω τη σιλικόνη;
Πώς σου φαίνεται αυτό;
Αλλά αυτό που είναι ενδιαφέρον, αυτό που μας ένωνε
είναι ότι είναι πολύ ευαίσθητη.
Οι Λάνγκμορ είναι καταραμένοι.
Είναι η κατάρα του καπιταλισμού.
Ο κόσμος βλέπει την οικογένειά του.
Μπορεί να έχουμε πιο συνηθισμένες οικογένειες,
αλλά βλέπουμε στοιχεία των ανθρώπων μας σε αυτούς.
Δώσε μου χρόνο και φέρ' τους εδώ.
Ήσουν ξεκάθαρος, κι έκανες υπομονή.
Κι είναι κι οι Σνελ. Μια πολύ διαφορετική ιστορία
για αυτούς τους ανθρώπους που έχασαν το σπίτι τους.
Το φυσιολογικό της Νταρλίν διαφέρει από το δικό μας.
Θα έλεγα ότι η ζωή της ήταν τέλεια,
μέχρι που ήρθαν οι Μπερντ.
Θα καλλιεργούσαν ακόμη τις σοδειές τους κάπου αλλού,
αν δεν είχαν ξεριζωθεί.
Οι Σνελ είναι άλλη μια κατεστραμμένη οικογένεια.
-Έλα μέσα. -Γεια σου, Μάια.
Σάρλοτ, δείξε το σπίτι στη Μάια και…
Δεν περίμενα να είναι έτσι η άδεια εγκυμοσύνης.
Η Μάια είναι εργασιομανής, αλλά μόνο επειδή νοιάζεται τόσο.
Δεν κάνει απλώς την καθημερινή δουλειά της.
Νομίζω ότι είναι σε αποστολή.
Φάε κάτι.
Ο Όμαρ Ναβάρο είναι ο επικεφαλής του καρτέλ
με το οποίο μπλέκουν ο Μάρτι και η Γουέντι.
Η Μάια Μίλερ είναι κάποια που ο Ναβάρο σκέφτεται
ότι μπορεί να του χρησιμεύσει.
Κι αυτό μπορεί να το κάνει επειδή εμπιστεύεται τον Μάρτι.
Κι όταν ο Μάρτι τού λέει
ότι υπάρχει πιθανότητα αυτή η πράκτορας του FBI να χρησιμεύσει,
γίνεται πιο περίεργος για εκείνη.
Στην αρχή της τρίτης σεζόν, ο Μάρτι και η Γουέντι είναι εχθροί.
Και μέχρι το τέλος της σεζόν, ήταν ξεκάθαρο ότι δεν γινόταν τίποτα,
αν δεν συμφωνούσαν.
Θέλεις σίγουρα να το κάνεις;
Αν ξαναπλησιάσεις εμάς ή τη Ρουθ,
όταν ξαναδείς τον γιο σου, θα κρέμεται από γέφυρα. Το 'πιασες;
Οι Μπερντ έπρεπε να γίνουν πιο δημιουργικοί
ως προς αυτά που ήταν διατεθειμένοι να κάνουν.
Ο Μάρτι άλλαξε λίγο, δεν έχει τα ίδια ηθικά όρια.
Δικαιολογεί πράγματα που ο πιο αγνός Μάρτι
δεν θα δικαιολογούσε στην πρώτη σεζόν.
Αν ο Μάρτι ήταν όσο αλλεργικός στην παρανομία όσο ήταν στην αρχή,
θα είχε παραδοθεί, και δεν θα είχαμε σειρά.
Σ' αγαπώ.
Κι εγώ σ' αγαπώ.
Δυσκολεύομαι να μιλάω για χαρακτήρες,
με αντικειμενικό τρόπο, όσο τους παίζω ακόμη.
Ίσως σε μερικά χρόνια να έχω μια πιο ολοκληρωμένη ιδέα.
Η Γουέντι είναι περίπλοκη. Είναι τρυφερή.
Είναι θυμωμένη. Πεινάει. Φοβάται. Είναι απογοητευμένη.
Είναι όλα αυτά που είναι και τόσοι άλλοι.
Ξεκίνησα τα γυρίσματα όταν ήμουν 16, και τώρα είμαι 21.
Έχω μοιραστεί πολλές εμπειρίες με τη Σάρλοτ.
Μεγαλώσαμε μαζί, αλλά εκείνη έμεινε πιστή στον εαυτό της.
Ο Τζόνα, ο οποίος ήταν πιο σύμφωνος στην αρχή,
αρχίζει να έχει προβλήματα με την οικογένεια.
Η επιχείρηση ορίζει τη ζωή τους, είτε το θέλουν είτε όχι.
Ο Τζόνα ήταν καλός σε αυτό.
Κατά έναν περίεργο τρόπο, επειδή έχουν περάσει αυτήν την τρέλα,
είναι οι μόνοι που καταλαβαίνουν.
Αν όλα πάνε καλά,
έχουμε την υπόσχεση ότι δεν θα του χρωστάμε τίποτα πια.
Σε έξι μήνες μπορεί να έχουμε ξεμπερδέψει.
Νομίζω ότι το πιο συναρπαστικό σε αυτήν τη σειρά
κι αυτό που ελκύει τον κόσμο είναι ότι τίποτα δεν είναι προβλέψιμο.
Έλεος!
Είναι σειρά με φόνους και πανδαιμόνιο.
Και τι άλλο να θες από μια τέτοια σειρά
πέρα από χάος κι ενθουσιασμό;
Τι σκατά είναι αυτό;
Πάντα υπάρχει κάτι σοκαριστικό,
κάτι που συζητάς με οικογένεια και συνεργάτες.
Σήμερα δεν είναι μέρα να καταρρεύσεις.
Μου λείπει πολύ ο Μπάντι.
Ακόμα μου λείπει.
Κι ο χαρακτήρας κι ο ηθοποιός.
Μου λείπει ο Χάρις Γιούλιν κι ο χαρακτήρας του.
Ένα μεγάλο σημείο καμπής ήταν όταν σκότωσα τον Πίτερ Μούλαν,
που έπαιξε τον Τζέικομπ, τον πρώτο μου σύζυγο.
Σ' αγαπώ, Τζέικομπ.
Ξεκουράσου.
Όταν έρχεται ο Μπεν, είτε θα τον σώσουν και θα πεθάνουν όλοι
είτε θα τον ξεφορτωθούν και θα έχουν όλοι μια ευκαιρία.
Ο Κρις μού τηλεφώνησε λίγες εβδομάδες πριν από τα γυρίσματα.
Μου είπε όλη την ιστορία του Μπεν.
Έρχεται στην πόλη, κόβει τα φάρμακά του, χάνει τον έλεγχο
και τελικά πεθαίνει.
Ήξερα ότι θα συνέβαινε.
Είχα την ευκαιρία να το απολαύσω.
Τι υπέροχοι άνθρωποι.
-Υπέροχοι. -Τι όμορφη μέρα.
Όσο για το ποιος το άξιζε, νομίζω η Έλεν.
Κορόιδευε τους πάντες στα Όζαρκ.
Τους κορόιδευε για τα καλά.
Δεν σε είχα για άνθρωπο των Όζαρκ.
Προσαρμογή ή θάνατος.
Τον λάτρεψα τον ρόλο.
Η Έλεν άρεσε πολύ στον κόσμο.
Το κοινό τη λάτρεψε,
και νομίζω ότι αυτό οφειλόταν στο ότι ήταν γυναίκα.
Το πιστεύω πραγματικά, γιατί έτσι είναι πιο αναπάντεχο.
Και φυσικά βοηθάει το φανταστικό σενάριο
και οι ατάκες που είχε.
Ας μην κάνουμε ότι δεν ξέρουμε πόσο σε κατέστρεψαν.
Θα έπαιζα σε μία σεζόν.
Μου ζήτησαν να παίξω και στην επόμενη.
Όταν σου ζητάνε κάτι τέτοιο,
ξέρεις ότι θα πεθάνεις. Τι άλλο;
Ελπίζω να είχατε ευχάριστο ταξίδι.
Κάναμε άπειρες πρόβες για να πετύχουμε τις κινήσεις της κάμερας,
για να γίνουν όλα όπως τα θέλαμε.
Ατελείωτες πρόβες.
Και το καταφέραμε με μία λήψη.
Ήταν πολύ δύσκολο όταν έμαθα ότι θα πεθάνω,
αλλά το υποπτευόμουν από πριν.
Κάποια σαν την Νταρλίν δεν ζει για πάντα.
Πρέπει να τιμωρηθεί.
Νομίζω ότι αν…
Και μετά κι ο Γουάιατ. Θλιβερό.
Είναι αθώος, ας πούμε.
Δεν λέω ότι είναι στο λάθος μέρος τη λάθος στιγμή,
αλλά δεν απειλούσε το καρτέλ και τη δουλειά του,
απλώς ήταν παράπλευρη απώλεια.
Όταν έμαθα για τη σχέση μου με τον Γουάιατ…
Αυτό ήταν φοβερό.
Μου φάνηκε αρκετά τολμηρή επιλογή.
Έχω αρκετή εμπειρία για να ξέρω τι κάνω.
Πήρα τον Τσάρλι και γελούσε επί δύο λεπτά,
προτού πει οτιδήποτε.
Είχε λυθεί στα γέλια.
Με πήρε ο Κρις Μάντι και μου το είπε
κάνα δυο μήνες πριν από τα γυρίσματα. Γελάσαμε πολύ.
Είπε ότι ξεκίνησε σαν αστείο στην αίθουσα συγγραφής.
Σκέφτηκαν να πεθάνουν μαζί η Νταρλίν κι ο Γουάιατ.
Με παίρνει ο Κρις και μου λέει ότι πρέπει να μου μιλήσει.
Και είπα "Τι;"
Και είπε…
Κι εγώ του είπα "Άσε να μαντέψω. Θα πεθάνω;"
Και είπε "Ναι. Πού το ήξερες;"
Είπα "Είναι σαν ελληνική τραγωδία".
Ήθελε πολύ να φύγει από το μέρος στο οποίο βρισκόταν.
Ένιωθε ότι είχε κολλήσει,
ότι θα ήταν εκεί για το υπόλοιπο της ζωής της.
Νομίζω ότι ήθελε πάντα κάτι καλύτερο, αλλά δεν ήξερε πώς να το αποκτήσει.
Η απόφαση να σκοτώσουμε τη Ρουθ ήταν
ό,τι πιο δύσκολο κάναμε σε όλη τη σειρά.
Είχαμε φτάσει στο σημείο που η ιστορία μάς οδηγούσε εκεί.
Δεν γινόταν να μην υπάρξουν συνέπειες.
Οι Μπερντ ήταν χωροκατακτητικό είδος.
Ήρθαν και εξαφάνισαν… Δεν έμεινε κανένας Λάνγκμορ.
Δεν θα ήταν αληθοφανές αν δεν πέθαινε κι η Ρουθ.
ΡΟΥΘ ΛΑΝΓΚΜΟΡ 1998-2021
Στον κόσμο μας, είναι καλό να είσαι από τους έξυπνους.
Να το θυμάσαι αυτό.
ΟΙ ΔΗΜΙΟΥΡΓΟΙ
Η επιτυχία της σειράς οφείλεται σε τρία άτομα.
Τζέισον Μπέιτμαν, Πάτρικ Μάρκι και Κρις Μάντι.
Οι τρεις τους δημιουργούν ένα αξιοσημείωτο τρίο.
Το πιο σημαντικό πράγμα σε κάθε σειρά είναι το σενάριο.
Έχω δει πόσο σκληρά δουλεύουν όλοι,
κι είναι κάτι που ξεκινά από την κορυφή.
Ο Κρις Μάντι δεν είναι μόνο τρελά ταλαντούχος,
κάτι που γνωρίζουν όλοι,
αλλά είναι κι ο πιο καλός άνθρωπος, κι αυτό θέτει τον τόνο για όλα.
Είναι ο σεναριογράφος-όνειρο,
κάποιος που δέχεται σχόλια και προτάσεις.
Είναι ξεκάθαρος για τα θέματα της σειράς, για την κατεύθυνση,
για το πώς πας από το ένα στο άλλο. Είναι πανέξυπνο.
Ήταν ο αρχιτέκτονας αυτής της αίσθησης της κοινότητας
που έχουμε εδώ στη σειρά.
Θα γίνω το κλισέ που λέει ότι είμαστε σαν οικογένεια,
αλλά έτσι είναι.
Δεν υπάρχει άνθρωπος στο συνεργείο, στο καστ, στους οδηγούς,
που να μην είναι σπουδαίο άτομο.
Κι αυτό περνάει σε όλους.
Δεν μπορώ να επαναλάβω αρκετά πόσο κοντά είμαστε όλοι.
Δημιουργοί, παραγωγοί, καστ,
συνεργείο, καλλιτεχνικό τμήμα, όλοι.
Αγαπιόμαστε όλοι πολύ και τα πηγαίνουμε τέλεια.
-Τέλειο! -Ναι!
ΟΙ ΝΕΕΣ ΦΩΝΕΣ
Στους νέους σκηνοθέτες λέω ότι είναι ελεύθεροι να κάνουν ό,τι θέλουν.
Να γυρίσουν ακριβώς ό,τι θέλουν εκείνοι, όπως θα γινόταν σε μια ταινία.
Είχαμε σπουδαίους σκηνοθέτες. Με πολλούς είχα συνεργαστεί ξανά.
Φέραμε κάποιους τα πρώτα χρόνια…
Προσπαθείς να καταλάβεις την ιστορία με διαφορετικούς σκηνοθέτες.
Λατρεύω να δουλεύω με τους σκηνοθέτες, να τους γνωρίζω,
να μαθαίνω το στιλ τους, να ακούω τα σχόλιά τους.
Είναι κάτι ιδιαίτερο, μαθαίνεις πολλά.
Νιώθω άσχημα για τους νέους σκηνοθέτες,
που μπαίνουν σε μια κοινότητα ανθρώπων
που γνωρίζονται κι έχουν παρελθόν, ενώ εκείνοι είναι καινούριοι.
Απαιτεί πολύ περισσότερη προετοιμασία και πολύ πιο τέλεια εκτέλεση
πίσω και μπροστά από την κάμερα.
Είναι κάτι που μας ενθουσιάζει όλους.
Ήξερα ότι είχα διάβασμα να κάνω.
Είδα τις τρεις πρώτες σεζόν περίπου 47 εκατομμύρια φορές.
Βλέπεις το στιλ των άλλων σκηνοθετών και τι μπορείς να κάνεις με το δικό σου,
μένοντας πιστή στο δημιούργημα του Τζέισον Μπέιτμαν και των άλλων,
στην αισθητική της σειράς και στον τόνο της.
Οι παραγωγοί με φροντίζουν πολύ ως σκηνοθέτρια.
Φροντίζουν πολύ το καστ και το συνεργείο τους.
Κι αυτό κάνει τη δουλειά μου πιο εύκολη και πιο απολαυστική.
Ήταν όλοι φανταστικοί συνεργάτες, αλλά το συνεργείο είναι υπέροχο.
Νιώθεις ότι έχεις τόσο δυνατή βάση,
όταν έχεις τόσο έμπειρο συνεργείο.
Ήμασταν πολύ τυχεροί που είχαμε τη Ρόμπιν Ράιτ
και που γύρισε και η Αμάντα.
Η διαφορά υποκριτικής και σκηνοθεσίας στη σειρά είναι η γνωστή.
Ως σκηνοθέτης, πρέπει να καταλαβαίνεις τα πάντα
για όλα τα επεισόδια, τις σκηνές, τα πλάνα,
τους χαρακτήρες, την ιστορία τους και τα κίνητρά τους.
Οτιδήποτε μπορεί να χρειαστεί να εξηγήσεις.
Λατρεύω να με σκηνοθετεί ο Τζέισον. Είναι ο καλύτερος.
Όλοι τέλειοι είναι, μα τον λατρεύω.
Θα 'πρεπε να σε σκοτώσω.
Έλα να προσπαθήσεις.
Ξέρει τι θέλει.
Περίμενε.
Και είναι και ξεκαρδιστικός. Το χιούμορ είναι πολύ σημαντικό.
Ηλίθιε μπάσταρδε! Έλα.
Είναι πολύ ευγενικός και θέλει το καλύτερο για το καστ του.
Αυτό έκανε αυτήν τη δουλειά συναρπαστική.
Ξέραμε ότι θα εμπιστευόταν το σενάριο, ενώ εμείς εμπιστευόμασταν εκείνον.
Είναι απίστευτα σχολαστικός.
Ασχολείται με αυτό όλη του τη ζωή.
Έχει απορροφήσει τα πάντα.
Το πάθος του ξεχειλίζει. Κι αυτό το βγάζει
και στη σκηνοθεσία της σειράς, ως προς το στιλ της.
Εκείνος όρισε το στιλ, τον τόνο,
και συνέχισε να το κάνει κατά τη διάρκεια της σειράς.
Οι στίχοι διακόπτονται.
Θα είναι πιο εύκολο να ακούγεται η κιθάρα τότε.
Πέρασες καλά μαζί της;
Από την πρώτη σεζόν, ο Τζέισον κι ο Πάτρικ Μάρκι
με πίεζαν να σκηνοθετήσω.
Ήμασταν πολλοί που την πιέζαμε, αλλά είναι καλά προετοιμασμένη.
Λόγω της σχέσης της με το θέατρο.
Δεν υπάρχει τίποτα που να μην μπορεί να κάνει ως ηθοποιός.
Και έτσι ακριβώς ήταν κι ως σκηνοθέτρια.
Το γούστο της είναι αδιαμφισβήτητο.
Μέσα στην πρώτη της ώρα ως σκηνοθέτρια,
ένιωσαν όλοι σαν να το έκανε όλη της τη ζωή.
Το έκανα και χαίρομαι πολύ που το έκανα. Πέρασα υπέροχα.
Τι;
Αν της ξαναμιλήσεις έτσι,
θα κάνω ένα τηλέφωνο, και πέθανες.
Τι είπες;
-Με άκουσες. Να το ξαναπώ; -Μπες στο αμάξι σου.
Άντε γαμήσου, σκύλα.
Ρούφα το πουλί μου, μαλάκα!
Αλλά σίγουρα τους κατηγορώ.
ΞΕΧΩΡΙΣΤΟ ΣΤΙΛ ΚΑΙ ΞΕΧΩΡΙΣΤΗ ΑΙΣΘΗΣΗ
Η σειρά είναι πολύ καλή στο να λέει ιστορίες,
κι εκεί βρίσκει την ομορφιά της.
Η αισθητική της σειράς είναι σημαντική, ορίζει τον τόνο για το κοινό.
Πρέπει να νιώθεις μια ανησυχία βλέποντάς το,
γιατί τα όσα αντιμετωπίζει αυτή η οικογένεια είναι απρόβλεπτα.
Δεν είναι σειρά που έχουμε πολλά να κόψουμε.
Οι τόνοι, ειδικά στην αρχή, ήταν πιο ψυχροί.
Θέλαμε πάντα το κοινό να ασχοληθεί λίγο με τη σειρά,
και ελπίζαμε ότι θα το άξιζε.
Ο χαμηλός φωτισμός, η χρήση πλαϊνού και κεντρικού φωτισμού,
η επεξεργασία των χρωμάτων, ο αποκορεσμός… Όλα αυτά,
σε συνδυασμό με τη μουσική, και τον ρυθμό του μοντάζ,
ελπίζουμε ότι κάνουν τη σειρά πιο ατμοσφαιρική.
Εγώ δημιουργώ χώρο για τους ηθοποιούς
και για το σενάριο.
Κι αυτή η σειρά είναι τόσο καλογραμμένη,
που έχω πολύ υλικό από την πλοκή κι από το σενάριο.
Η λίμνη είναι πάντα εκεί, κάπου στο βάθος.
Νιώθεις πάντα τον κόσμο, ακόμη και στις οικογενειακές στιγμές.
Αυτό βοηθάει πολύ τη σειρά.
Ο Τζορτζ μάς δίνει φοβερά μέρη για να βάλουμε μπροστά στην κάμερα,
και το συνεργείο μάς δίνει πάντα
μια ποικιλία από ξεχωριστά και κάπως σκληρά περιβάλλοντα.
Κάτι άλλο που αποδεικνύει την αξία του συνεργείου
είναι τα πλατό τους.
Ένιωθα πάντα ότι ήμουν σε μια χασιέντα στο Μεξικό.
Λατρεύω το σπίτι των Μπερντ.
Έγινε και το ίδιο χαρακτήρας.
Ήμασταν όλοι χαρούμενοι εκεί.
Είναι πανέμορφο.
Το σπίτι είναι ακριβώς όπως στο σενάριο.
Ήμασταν τυχεροί που το βρήκαμε.
Και ο σχεδιαστής παραγωγής μας
έκανε εξαιρετική δουλειά με τη συντήρησή του.
Το υπνοδωμάτιο της Σάρλοτ.
Κάθε φορά που μπαίνω και δουλεύω εκεί,
θυμάμαι την πρώτη φορά που το είδα.
Ήταν πολύ σημαντικό για μένα όλα αυτά τα χρόνια.
Τα τροχόσπιτα των Λάνγκμορ θα μου λείψουν όσο τίποτα.
Μπορούσες να περάσεις όλη τη μέρα εκεί, να κάτσεις δίπλα στο νερό.
Εκεί είδαμε και κάποιες από τις πιο βίαιες στιγμές.
Και ειδικά στην πρώτη σεζόν,
τότε που είχαμε περισσότερους Λάνγκμορ, και ήταν σαν ένα μεγάλο πάρτι.
Βλέπαμε τα πυροτεχνήματα, ψαρεύαμε.
Είναι πολλές οι καλές αναμνήσεις μας από τα τροχόσπιτα των Λάνγκμορ.
Λατρεύω το σπίτι των Σνελ.
Ήταν το αγαπημένο μου μέρος. Το λατρεύω αυτό το σπίτι.
Έχει συγκεκριμένο στιλ.
Το Όζαρκ βρήκε την ταυτότητά του από πολύ νωρίς.
ΔΙΘΥΡΑΜΒΙΚΕΣ ΚΡΙΤΙΚΕΣ
Το Έμμυ Β' Γυναικείου ρόλου…
Εγώ έχω Όσκαρ πάντως.
…πάει στην…
Τζούλια Γκάρνερ.
Νιώθω τόσο τυχερή που πήρα αυτόν τον ρόλο.
Και τη Ρουθ την αγαπώ.
Είναι ωραίο να αναγνωρίζουν τη δουλειά σου συνάδελφοί σου,
και πολλά από τα βραβεία έρχονται από άτομα που ξέρουμε.
Λατρεύω να υποδύομαι τη Ρουθ,
και κάθε μέρα νιώθω απίστευτα τυχερή που το κάνω.
Είναι κάτι πολύ ξεχωριστό, και σας ευχαριστώ πολύ.
Θα το θυμάμαι για πάντα. Σας ευχαριστώ πολύ!
Η ανταπόκριση και η στήριξη, η ενθάρρυνση από τους κριτικούς
είναι σίγουρα κάτι που εκτιμούμε όλοι.
Με την αναγνώριση της σκηνοθεσίας ένιωσα ταπεινοφροσύνη κι έκπληξη.
Το Έμμυ Καλύτερης Σκηνοθεσίας σε δραματική σειρά πάει…
στον Τζέισον Μπέιτμαν για το Όζαρκ.
Δεν θα το κρατούσα αυτό χωρίς όλους εκείνους
που δημιουργούν αυτήν τη σειρά στην οποία έχω την τύχη να δουλεύω,
ειδικά ως σκηνοθέτης. Σας ευχαριστώ όλους.
Ήταν μεγάλη στιγμή για μένα,
γιατί η σκηνοθεσία ήταν που με τράβηξε αρχικά στη σειρά.
Τζέισον Μπέιτμαν, Όζαρκ.
Ευχαριστώ τους σεναριογράφους του Όζαρκ,
το καστ, το συνεργείο, που αύριο θα ευχαριστήσω από κοντά.
Σας ευχαριστώ.
Στον κόσμο αρέσει να το βλέπει, όσο μας αρέσει να το φτιάχνουμε,
κι αυτό είναι πολύ ικανοποιητικό
και μας κάνει να νιώθουμε ωραία.
Το βραβείο πάει
στον Τζέισον Μπέιτμαν!
ΜΙΑ ΤΕΛΕΥΤΑΙΑ ΑΝΑΣΚΟΠΗΣΗ
Νομίζω ότι συνειδητοποιούμε όλοι ότι το τέλος θα είναι δύσκολο.
Χαίρομαι που το σκηνοθετεί ο Τζέισον. Έτσι ξεκίνησε.
-Καλύτερα έτσι. -Ακριβώς.
Είναι ομαδικό άθλημα.
Υπάρχουν τόσες στιγμές που μπορεί να χαλάσει το πράγμα.
Ήταν η οικογένειά μας επί πέντε χρόνια. Υπέροχες αναμνήσεις.
Στην αρχή νόμιζα ότι ο τόνος της σειράς θα θύμιζε τα παρασκήνια.
Και τελικά είναι το αντίθετο. Είμαστε ένα μάτσο βλάκες.
Γελούσαμε πολύ.
Ο Πίτερ κι εγώ πηγαίναμε στο τραπέζι με τα φαγητά
και τρώγαμε πράγματα που μας έφερναν αέρια.
Ταΐζουμε τον κόσμο. Τον κρατάμε χαρούμενο.
Η πείνα φέρνει θυμό.
Πάντα μου άρεσε το "Βούλωσε το βρομόστομά σου και τσακίσου φύγε".
Μου φαινόταν πολύ αστεία ατάκα.
Ήταν σχεδόν σαν γλωσσοδέτης και έπρεπε να το πετύχω,
γιατί διαφορετικά ακουγόταν πολύ αστείο.
Βούλωσε το βρομόστομά σου και τσακίσου φύγε.
Όταν γυρίζαμε την πρώτη σεζόν, είχε τρελή ζέστη
και έμπαιναν μύγες για να την αποφύγουν
και χαλούσαν τα γυρίσματα.
Ο Τζέισον έδινε 20 δολάρια σε όποιον έπιανε μύγες.
Οπότε έπιασαν δουλειά όλοι, κι εκείνος είπε
"Θα δώσω 100 δολάρια σε όποιον πιάσει μία μύγα ζωντανή".
Άρπαξα μία που βρήκα σε ένα μπουκάλι.
Ακόμη δεν έχω δει τα 200 περίπου δολάρια
που έπρεπε να είχα κερδίσει. Οπότε, Τζέισον, αν το δεις αυτό…
πλήρωνε, φίλε.
Τα 200 δολάρια που χρωστάω στον Σκάιλαρ κάτι μου θυμίζουν.
Δεν λέω ότι δεν έγινε, αλλά μάλλον θα τα βρούμε μεταξύ μας.
Δεν πληρώνω 200 δολάρια.
Η λίμνη των Όζαρκ;
Ναι, στο νότιο Μιζούρι. Η ριβιέρα των ρέντνεκ.
Ό,τι κάνουμε στο τέλος υπάρχει στο DNA της σειράς από την αρχή.
Το αστείο είναι ότι η πρώτη σκηνή που γυρίσαμε ποτέ
ήταν μια σύντομη σκηνή στο σπίτι των Μπερντ στο Σικάγο,
όπου άφηνε μήνυμα στον συνέταιρό του. Εκείνη τη σκηνή την κόψαμε τότε.
Τελικά τη χρησιμοποιήσαμε ως ανάμνηση σε αυτήν τη σεζόν.
Είναι παλιό υλικό που δεν έχει δει κανείς.
Έλα, Μπρους. Μάρτι.
Φίλε, λέω να τελειώνουμε με το γραφείο.
Ας κάνουμε το τελευταίο βήμα.
Ήταν μεγάλος ο ενθουσιασμός μου που συμμετείχα
και που είχε τέτοια επιτυχία.
Και το είδαμε και παντού γύρω μας.
Η Λόρα, προφανώς, ο Τζέισον κι η Ρουθ που ξεφύτρωσε από το πουθενά.
Η Τζούλια Γκάρνερ έγινε ξαφνικά μεγάλο όνομα.
Θα έλεγα ότι ήμασταν πολύ τυχεροί.
Είμαστε ευγνώμονες.
Μετά από τόσες σεζόν γεμάτες θάνατο και καταστροφή,
θα έπρεπε να είμαστε πολύ καλοί στους αποχαιρετισμούς,
αλλά ξέρω ότι θα είναι πολύ στενάχωρο.
Νιώθω ότι μεγάλωσα σε αυτήν τη σειρά.
Νιώθω ότι με μεγάλωσαν οι καλύτεροι στον χώρο.
Έμαθα τόσα από αυτούς τους ανθρώπους,
και είμαι τυχερή που ήταν σε αυτήν τη δουλειά.
Ήταν υπέροχο
που ήμασταν εκεί στα πρώτα τους χρόνια και δίναμε το παράδειγμα.
"Έτσι πρέπει να δουλεύεις, έτσι να προετοιμάζεσαι".
Δεν θέλεις να τους πρήζεις με συμβουλές,
αλλά ελπίζεις να τους δώσεις εργαλεία
που θα μπορούν να χρησιμοποιήσουν στην επόμενη δουλειά.
Ήταν μια φοβερή ομάδα.
Μια πολύ ταλαντούχα ομάδα.
Οι σεναριογράφοι έχουν πολύ ταλέντο.
Το συνεργείο είναι φοβερό.
Οι ηθοποιοί, όλοι οι ηθοποιοί, παλιοί και καινούριοι,
ήταν όλοι τους φοβεροί.
Είναι δύσκολο να μπαίνεις σε ένα καστ
με ήδη γνωστούς ηθοποιούς.
Υπήρχε πάντα ένα πρώτο "Γεια, είμαι η τάδε" κι ένα "Καλώς ήρθες".
Δεν το κάνουν όλοι, αλλά αυτοί το έκαναν.
Τους έκανε όλους να νιώθουν σημαντικοί κι επιθυμητοί.
Είμαι ηθοποιός 22 χρόνια τώρα.
Δεν έχω δουλέψει ποτέ με καλύτερη ομάδα.
Είναι όλοι εξαιρετικοί.
Και φτιάχνουν μια από τις καλύτερες σύγχρονες σειρές.
Είναι μεγάλη τύχη να είσαι εκεί.
Αυτές οι σειρές τελειώνουν, κι οι άνθρωποι σκορπίζονται.
Σαν φτερά στον άνεμο. Φεύγουμε όλοι.
Αλλά πιστεύω ότι σε τέτοιες σειρές
υπάρχει πάντα ένα αόρατο νήμα που μας ενώνει όλους.
Είναι όλοι τόσο καλοί και τόσο αφοσιωμένοι.
ΜΠΡΟΥΝΟ ΜΠΙΤΣΙΡ ΗΘΟΠΟΙΟΣ
Είναι υπέροχη σειρά.
Τους αγαπώ όλους. Είναι πολύ φιλικοί.
Είναι μια οικογένεια.
Μας φέρονται πολύ καλά. Ήταν πολύ καλή η δουλειά εδώ.
Το καστ και το συνεργείο έχουν εξαιρετική σχέση.
Είναι στενάχωρο όταν τελειώνει κάτι τέτοιο.
Κάποιους ξέρεις ότι θα τους ξαναδείς,
αλλά άλλους μάλλον όχι.
Προσπαθείς να χαράξεις τις αναμνήσεις
όσο πιο βαθιά γίνεται, όσο προλαβαίνεις.
Με τον Τζέισον λέμε συχνά να μένουμε στη στιγμή.
Να το απολαμβάνουμε εκείνη τη στιγμή κι όχι σε δέκα χρόνια.
Αυτό ήταν το καλύτερο.
Αν δεν έβλεπαν τη σειρά, θα είχαμε γυρίσει στα σπίτια μας.
Είμαστε όλοι πολύ ευγνώμονες για τη στήριξη.
Και είμαι πολύ περήφανος για την ικανότητα όλων
να φτάσουν τόσο κοντά στον στόχο.
Υποτιτλισμός: Νίκος Σταματουλάκης